Festival Filem Venezia

Festival Filem Antarabangsa Venezia (, "Pameran Seni Sinematografi Antarabangsa Dwitahunan Venezia"), didirikan pada tahun 1932, adalah festival filem yang tertua di dunia, dan salah satu festival filem "Tiga Besar"  bersama Festival Filem Cannes dan Festival Filem Antarabangsa Berlin.

Acara ini merupakan sebahagian dari temasya Biennale Venezia yang telah diasaskan oleh Majlis Kota Venezia pada tahun 1895. Temasya tersebut kini merangkumi pelbagai acara yang berasingan termasuk: Pameran Seni Antarabangsa; Festival Muzik Kontemporari Antarabangsa; Festival Teater Antarabangsa; Pameran Seni Bina Antarabangsa; Festival Tarian Kontemporari Antarabangsa; Karnival Kanak-Kanak Antarabangsa; dan Festival Filem Venice berlangsung setiap tahun, iaitu acara yang yang boleh dikatakan paling terkenal antara semua acara ini.

Festival filem ini berlangsung pada akhir bulan Ogos atau awal September di pulau Lido, Venezia, Itali. Acara tayangan utama filem yang menjadi tumpuan tarikan diadakan di bangunan Palazzo del Cinema yang bersejarah di Lungomare Marconi serta di tempat-tempat lain yang berdekatan. Sejak awal penubuhannya, Festival Filem Venice telah berkembang menjadi salah satu festival filem yang paling berprestij di dunia.

Pengurusan 
Pengurusan acara ini turut dikendalikan presiden Venice Biennale yang mewakilinya di hadapan pihak berkuasa dan media, jawatan ini dilantik oleh Kementerian Warisan Budaya Itali.

Anugerah diberikan 
Ada seberapa anugerah berprestij dikurnia sewaktu temasya acara ini berlangsung:

 Singa Emas ("Leone d'Oro") - anugerah untuk filem tayangan terbaik festival
 Singa Perak ("Leone d'Argento") - anugerah untuk pengarah filem terbaik sepanjang festival berlangsung

Nota

Rujukan

Pautan luar 
 
 La Biennale di Venice – laman sesawang rasmi (Inggeris) (Itali)
 Sejarah Festival Filem Antarabangsa di laman La Biennale di Venice
Festival filem antarabangsa